stanford-oval/wikipedia huggingface dataset:
פונקציות טריגונומטריות
קירובים של הפונקציות הטריגונומטריות

את טורי טיילור של הפונקציות הטריגונומטריות אפשר למצוא בעזרת חישובי נגזרות, שהבסיס להם הוא הגבול של sin(x)/x. הטורים המתקבלים הם:
ו-
(כל החישובים נעשים ברדיאנים).
פונקציות הסינוס והקוסינוס הן פונקציות אנליטיות. טורי טיילור שלהן מתכנסים אליהן במידה שווה על כל קבוצה קומפקטית בישר הממשי ובפרט בכל קטע סגור. הטורים לא מתכנסים במידה שווה על כל הישר בבת אחת.
כדי לקבל קירובים טובים לפונקציות צריך באופן כללי לחשב כמה שיותר איברים בטור. עם זאת, קצב התכנסות הטורים תלוי במרחק מהאפס - עבור נקודות הקרובות לאפס הטורים מתכנסים מאוד מהר וככל שמתרחקים ממנו הטורים מתכנסים יותר לאט. מהסיבה הזו נוח יותר להעריך את הפונקציות באמצעות טור טיילור עבור זוויות שקרובות יחסית לאפס, ולהשתמש ככל הניתן בזהויות טריגונומטריות כדי לקבל תוצאות עבור זוויות גדולות יותר. למשל, כדי לחשב את  \ \sin(80^{\circ }) ניתן להשתמש בנוסחה  \ \sin(x)=\cos(90^{\circ }-x) ולחשב רק את  \ \cos(10^{\circ }), וזווית זו קרובה יחסית לאפס.
קירוב מסדר ראשון ושני של פונקציות אלו נמצא בשימוש נרחב בניתוחים פיזיקליים שונים ונקרא קירוב זוויות קטנות.
הקשר לפונקציות מעריכיות והרחבה לערכים מרוכבים

פונקציות הסינוס והקוסינוס הן פתרונות של המשוואה הדיפרנציאלית
\ f''(x)=-f(x)
פתרון של משוואה זו בשדה המספרים המרוכבים  \mathbb {C}  הוא פונקציית האקספוננט של מספר מרוכב טהור. נוסחת אוילר מקשרת בין פונקציית האקספוננט המרוכב והפונקציות הטריגונומטריות:
\ e^{ix}=\cos(x)+i\sin(x)
מהזוגיות של הפונקציות הטריגונומטריות מקבלים
 \ e^{-ix}=\cos(x)-i\sin(x)
ולכן:
\ \cos(x)={\frac {e^{ix}+e^{-ix}}{2}}\quad ;\quad \sin(x)={\frac {e^{ix}-e^{-ix}}{2i}}
הצגה זו של הפונקציות הטריגונומטריות מאפשרת לנו להרחיב את תחום של פונקציה#תחום ההגדרה שלהן לשדה המספרים המרוכבים. בדרך זו מתקבלות פונקציות הולומורפיות במקרה של סינוס וקוסינוס ופונקציות מרומורפיות במקרה של טנגנס וקוטנגנס.
סינוס וקוסינוס של זוויות אי-רציונליות

מהצבה בפולינום צ'בישב נובע שהסינוס והקוסינוס של זווית (ברדיאנים) שהיא כפולה רציונלית של π הוא תמיד מספר אלגברי. עם זאת, הערך אינו יכול להיות מספר רציונלי, אלא אם הזווית היא כפולה של π/6.
ראו גם

הפונקציות הטריגונומטריות ההפוכות
זהויות טריגונומטריות
נגזרות של פונקציות טריגונומטריות
פונקציות היפרבוליות
טור טיילור
נוסחת אוילר (אנליזה מרוכבת)
טור פורייה

הפונקציות סינוס וקוסינוס על מערכת הצירים.
דוגמה לסינוס 30° על מעגל היחידה
פתן חום מזרחי

| פתן חום מזרחי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן חום
מין:: פתן חום מזרחי
שם מדעי
 Pseudonaja textilis ‏גינטר, 1858
תחום תפוצה


פתן חום מזרחי (שם מדעי: Pseudonaja textilis) הוא מין של נחש ארסי ממשפחת הפתניים החי באוסטרליה ודרום גינאה החדשה והוא נחשב לאחד מהנחשים הקטלניים ביבשת.
מאפיינים

פתן זה יכול להגיע לאורך 1.5-2 מטרים, כשהשיא הוא 2.4 מטר והוא בעל קשקשים חומים, חומים-בהירים או שחורים עם בטן בצבע קרם או צהוב. המבנה שלו דק יחסית אך הראש רחב. לנחש עיניים גדולות שחורות, לסת רחבה שבה שיני ארס המופנים קדימה ולשון מפוצלת ורודה.
נחש זה מצוי במגוון גדול של בתי גידול, למעט יערות סבוכים, ביניהם סוואנות, ערבות עשב, מדבריות, בתות, אזורי סלעים, ביצות ואף בחופים, בתחום שבין דרום גינאה החדשה למזרח ודרום אוסטרליה עד ומערבה עד קימברלי. הם נמצאים במקרים רבים סביב חוות חקלאיות, בהם הם מחפשים עכברים, מה שהופך את המפגש ביניהם לאדם לגבוה.
הנחש פעיל במשך היום והוא צד באמצעות הארס החזק שלו מיני יונקים קטנים כמו מכרסמים (בעיקר עכבר הבית), ארנבונים וחיות כיס קטנות, עופות וביציהם, מיני זוחלים אחרים לרבות נחשים אחרים וכמה דו-חיים, לרבות קרפדת הקנים הרעילה. למרות שמדובר בנחש ארסי הוא גם נוטה לעטוף ולהיכרך על טרפו כמו נחשי פיתון, כדי להתגבר עוד יותר על הטרף. התברר שהפתנים הקטנים ניזונים יותר מנטרפים בעלי דם קר בעוד המבוגרים והגדולים ניזונו בעיקר מנטרפים בעלי דם חם.
ארס

זהו אחד הנחשים הקטלניים ביותר באוסטרליה לאדם, ארסי מעט פחות מהמין טאיפן פנים-יבשתי שהמפגש עימו נדיר יותר. הוא אחראי ליותר מ-60% ממקרי המוות באוסטרליה מהכשות נחשים. ארס הפתן החום הוא המוטוקסי, הוא גורם לפגיעה חמורה בקרישת הדם והוא יכול לעצור את פעילות הלב במהירות. נחש ממוצע מייצר כ-4 מיקרוגרם ארס בכל הכשה, אך הפרטים הגדולים ביותר יכולים להזריק עד 53 מיקרוגרם של ארס בכל הכשה. דבר זה הופך אותם לקטלניים בהרבה מהרגיל. עם זאת קיים  נסיוב לארס.
הערות שוליים

↑  פתן חום מזרחי באתר הרשימה האדומה של IUCN
פונקציות זוגיות ואי-זוגיות

פונקציות זוגיות ואי-זוגיות הן פונקציות ממשיות בעלות סימטריה מוגדרת ביחס לישר  \ x=0 (כלומר לציר ה- Y).
מקור השם

המונח "פונקציה זוגית" נטבע על ידי לאונרד אוילר, ומופיע לראשונה בספרו שיצא ב-1727, והשימוש הראשון הידוע במונח "פונקציה אי-זוגית" הוא בספר של תומאס לייבורן שיצא ב-1814. הסברה המקובלת היא שהכינויים "זוגי" ו"אי-זוגי" נובעים מהעובדה שהפונקציה  f(x)=x^{n} היא פונקציה זוגית כאשר  n זוגי ופונקציה אי-זוגית כאשר  n אי-זוגי.
פונקציה זוגית

הגדרה: ערכה זהה עבור כל מספר בתחום ההגדרה ועבור המספר הנגדי לו, כלומר  \ f(x)=f(-x).
סימטריה: כל פונקציה זוגית היא סימטרית ביחס לציר ה- Y.
דוגמאות של פונקציות זוגיות:
\ f(x)=a 
 פונקציה קבועה
\ f(x)=x^{2}
 פרבולה בעלת קודקוד בנקודה (0,0)
\ f(x)=\cos(x)
 קוסינוס
\ f(x)=|x|
 ערך מוחלט
פונקציה אי-זוגית

הגדרה: ערכה עבור כל מספר בתחום ההגדרה הוא המספר הנגדי של ערכה עבור המספר הנגדי לו, כלומר  \ f(-x)=-f(x).
סימטריה: כל פונקציה אי-זוגית היא אנטי-סימטרית ביחס לציר ה- X (כלומר יש לה סימטריית סיבוב של  180^{\circ } סביב לראשית).
דוגמאות של פונקציות אי-זוגיות:
\ f(x)=x
 פונקציה ליניארית שעוברת דרך הנקודה (0,0)
\ f(x)=x^{3}
 חזקה ממעלה שלישית עם נקודת פיתול בנקודה (0,0)
\ f(x)=\sin(x)
 סינוס
f(x)={1 \over x} 
 מספר הופכי
פונקציה כללית

ניתן לייצג כל פונקציה באמצעות סכום של פונקציה זוגית ואי זוגית:  \ f(x)=f_{\text{even}}(x)+f_{\text{odd}}(x)
יצוג זה הוא יחיד. מכאן נובע שמרחב הפונקציות כולן מהווה סכום ישר של מרחבי הפונקציות הזוגיות והאי-זוגיות (כשחיבור וכפל בסקלר מוגדרים נקודתית).
לפעמים, עבור פונקציות מרוכבות, הפונקציה הזוגיות והאי זוגית מיוצגים בהתאמה באופן הבא:

 f_{\text{even}}(x)={f(x)+f^{*}(-x) \over 2} ו- f_{\text{odd}}(x)={f(x)-f^{*}(-x) \over 2} 

או:

 f_{\text{even}}(x)=f_{\text{even}}^{*}(-x) ו- f_{\text{odd}}(x)=-f_{\text{odd}}^{*}(-x)
בצורת כתיבה זאת ניתן להוכיח בקלות רבה תכונות של התמרת פורייה.
תכונות

סכום פונקציות:
סכום של פונקציות זוגיות הוא פונקציה זוגית (בפרט, בפתוח של פונקציה אנליטית זוגית לטור טיילור יופיעו רק חזקות זוגיות ובפתוח של פונקציה זוגית מ- L^{1} לטור פורייה יופיעו רק איברי הקוסינוס).
סכום של פונקציות אי-זוגיות הוא פונקציה אי-זוגית (בפרט, בפתוח של פונקציה אנליטית אי-זוגית לטור טיילור יופיעו רק חזקות אי-זוגיות ובפתוח של פונקציה אי-זוגית מ- L^{1} לטור פורייה יופיעו רק איברי הסינוס).
מכפלת פונקציות:
מכפלה של פונקציה זוגית בפונקציה זוגית היא פונקציה זוגית.
מכפלה של פונקציה אי-זוגית בפונקציה אי-זוגית היא פונקציה זוגית.
מכפלה של פונקציה זוגית בפונקציה אי-זוגית היא פונקציה אי-זוגית.
חלוקת פונקציות:
מנה של פונקציה זוגית בפונקציה זוגית היא פונקציה זוגית.
מנה של פונקציה אי-זוגית בפונקציה אי-זוגית היא פונקציה זוגית.
מנה של פונקציה זוגית בפונקציה אי-זוגית היא פונקציה אי-זוגית.
באופן כללי כל מכפלה הכוללת פונקציות זוגיות ולא זוגיות בלבד (הפונקציה  x^{-1} היא לא זוגית), הפונקציות הזוגיות משמרות את הזוגיות, והזוגיות תלויה האם מספר הפונקציות האי זוגיות זוגי או לא זוגי.
הרכבת פונקציות:
הרכבה הכוללת פונקציות זוגיות ולא כוללת פונקציות כלליות היא פונקציה זוגית.
הרכבה של פונקציות אי-זוגיות היא פונקציה אי-זוגית.
הרכבה של כל פונקציה עם פונקציה זוגית היא זוגית, אך הרכבה של פונקציה זוגית על פונקציה כללית אינה בהכרח זוגית.
גזירת פונקציה:
נגזרת של פונקציה זוגית היא פונקציה אי-זוגית (אם אינה אפס).
נגזרת של פונקציה אי-זוגית היא פונקציה זוגית.
נגזרת של פונקציה כללית היא פונקציה כללית או זוגית.
הוכחה:הגדרת הנגזרת בנקודה  x_{0}, היא הגבול  \lim _{\Delta x\to 0}{\frac {\Delta y}{\Delta x}}=f'(x_{0}).
ניתן להגדיר את  \Delta x כ- x-{x_{0}} ואת  \Delta y כ- f(x)-f(x_{0})
כעת נציב בגבול:  \lim _{x\to x_{0}}{\frac {f(x)-f(x_{0})}{x-x_{0}}}. נראה שאם נחליף את הסימן של  x ושל  x_{0} נקבל לפונקציה זוגית,  \lim _{x\to x_{0}}{\frac {f(x)-f(x_{0})}{(-x)-(-x_{0})}} כלומר שסימן הגבול התחלף. ולפונקציה אי זוגית נקבל,  \lim _{x\to x_{0}}{\frac {(-f(x))-(-f(x_{0}))}{(-x)-(-x_{0})}} כלומר שסימן הגבול נשמר.
אינטגרל של פונקציה:
כל פונקציה קדומה של פונקציה אי-זוגית היא פונקציה זוגית.
לפונקציה זוגית יש פונקציה קדומה אחת שהיא אי-זוגית - הפונקציה שבה המקדם החופשי שווה ל-0. שאר הפונקציות הקדומות הן כלליות.
האינטגרל המסוים של פונקציה אי-זוגית בתחום סימטרי שווה לאפס.
האינטגרל המסוים של פונקציה זוגית בתחום סימטרי שווה לפעמיים האינטגרל בחצי התחום הסימטרי.
תכונת האפס: כל פונקציה אי זוגית המוגדרת ורציפה בנקודה  x=0 חייבת לקיים  \ f(0)=0.
הערות שוליים

↑  Earliest Known Uses of Some of the Words of Mathematics – "ראשית יש לציין את אותן פונקציות, שאני קורא להן זוגיות, שיש להן התכונה שהן אינן משתנות כאשר במקום x מציבים -x".
↑  Earliest Known Uses of Some of the Words of Mathematics,
Thomas Leybourn, New Series of The Mathematical Repository, Volume 3, עמוד 61 (קריאת הספר בתצוגה מלאה באתר "גוגל ספרים" )
↑  Even and Odd Functions and Function Symmetry, באתר ck-12.org
↑  Even and Odd Functions, באתר Tree of Math
פייר דלאדונשאן

| --- | --- |
דלאדונשאן ב-2014
דלאדונשאן ב-2014
 לידה:  1 ביוני 1978 (בן 46) נאנסי, צרפת 
 מדינה:  צרפת 
 תקופת הפעילות:  מ-2004
 מקום לימודים:  קור פלורן 
 פרסים והוקרה:  פרס סזאר לשחקן המבטיח ביותר (2014)
 פרופיל ב-IMDb
 
פייר דלאדונשאן (בצרפתית: Pierre Deladonchamps; נולד ב-1 ביוני 1978 בנאנסי) הוא שחקן צרפתי זוכה פרס סזאר.
ביוגרפיה

דלאדונשאן גילם תפקידים קטנים בסדרות טלוויזיה שונות מאז 2004. בשנת 2013 לוהק לראשונה לתפקיד ראשי בסרט קולנוע, "זרים על שפת האגם". על תפקידו בסרט זכה בפרס סזאר בקטגוריית השחקן המבטיח ביותר, וכן היה מועמד לפרס לומייר באותה קטגוריה. בהמשך, גילם תפקיד ראשי גם בסרט "ילדות" (2015).
בשנת 2016 גילם תפקיד ראשי בסדרת הטלוויזיה "טרפליום" של ערוץ Arte.
בשנת 2016 הנחה את טקס הענקת פרסי סזאר, ובאותה שנה שיחק בסרט "Éternité" של הבמאי הוייטאנמי טראן אן הונג.
בשנת 2021 גילם את אנטואן רסטאק בסרט הקולנוע הביוגרפי "אייפל" אודות חייו של גוסטב אייפל בבימויו של מרטין בורבולון.
בשנת 2022 שיחק בסרט המותחן הצרפתי "מטרה קלה" (אנ') של הבמאי ז'אן פול סלומה (אנ').
פתיחת פירץ

תמונת המחשה לפתיחת פירץ
פתיחת פירץ הנקראת גם פתיחה יוגוסלבית היא אחד ממהלכי הפתיחה האפשריים במשחק השחמט. מהלכי הפתיחה הם כך:
ה4 ד6
ד4 פו6
פג3 ז6
הפתיחה קרויה על שם רב האמן הסלובני וסיה פירץ.
פתיחה זו נחשבת לחדשה באופן יחסי, הגם שנצפתה לעיתים בשלהי המאה ה-19. היא נחשבה לחריגה, וצדדית. רק לאחר מלחמת העולם השנייה החלה לצבור פופולריות, ובשנות ה-60 רב האמן הקנדי דונקן סאטלס שיחק משחקים רבים בשיטה זו. השחור לא מנסה להשתלט על המרכז בעזרת הרגלים, כמקובל במרבית הפתיחות אלא פועל לפרק את מרכז הלבן מאגפי הלוח. בפעם הראשונה נעשה שימוש בפתיחה זו באליפות העולם על ידי בובי פישר במשחק ה-17 בינו לבין בוריס ספסקי. משחק זה הסתיים בתיקו.
ישנן הסתעפויות בהן מעכב השחור את פיתוח הפרש ל-ו6, וזו עשויה לעבור להגנת רובץ'. המשחק הראשון המתועד בפתיחה זו שוחק בשנת 1887 בין יוסף נועה לבין עמוס ברן..
הערות שוליים

↑  Noa-Burn
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
| --- | --- |
בקרת זהויות :  NLI: 987007539874705171  BNE: XX5411596  GND: 4295824-6  LCCN: sh2001005660
פרס ויטברד

| --- | --- |
 מדינה:  הממלכה המאוחדת 
 הגוף המעניק:  קפה קוסטה 
 תקופת הפרס:  1971 – פברואר 2022 (כ־51 שנים) 
 costabookawards.com
 
פרסי הספרים של ויטברד, ולימים פרסי הספרים של קוסטה היו פרסים ספרותיים שנתיים שהוענקו בחמש קטגוריות לספרים בשפה האנגלית של סופרים תושבי בריטניה ואירלנד. הפרסים נוסדו ב־1971 על ידי חברת ויטברד, שהייתה באותה עת מבשלת בירה ובעלים בזכיינות של רשתות מסעדות כגון פיצה האט בבריטניה. בשנת 2006 שונה שם הפרסים לפרסי קוסטה, כאשר רשת קפה קוסטה, אז חברה־בת של ויטברד, העניקה את חסותה לפרסים. בשנת 2012 נוספה קטגוריה של סיפור קצר לחמש הקטגוריות הוותיקות. בשנת 2018 רכשה חברת קוקה־קולה את קפה קוסטה; בשנת 2022 הודיעה החברה על סיום חלוקת הפרס, ומאז לא חולק.
הפרסים הוענקו הן עבור ערך ספרותי גבוה, והן על קריאוּת, לספרים שמנחילים את הנאת הקריאה לקהל הרחב. ככאלה, הם נחשבו פרסים עממיים יותר מהפרס הספרותי הבריטי הוותיק, פרס בוקר.
קטגוריות הפרסים מאז ייסודו הן: ביוגרפיה, ספרות ילדים, רומן ביכורים, רומן, ושירה; מאז 2012, מחולק הפרס גם בקטגוריית הסיפור קצר.
כל אחד מהסופרים הזוכים בחמש הקטגוריות המקוריות מקבל סך 5,000 ליש"ט. במקביל, מו"לים שספריהם עומדים להיכלל ברשימה הקצרה לפרס נדרשים לשלם עמלה בסך 5,000 ליש"ט לצורכי שיווק והוצאות האירוע.
הזוכה בקטגוריית הסיפור הקצר מקבל סך 3,500 ליש"ט, וסך 1000 ליש"ט ניתן למקום השני, ו־500 ליש"ט לשלישי.
הסיפור המנצח נקבע בהצבעה ציבורית, מתוך רשימה קצרה של שישה סיפורים, שאותה בוחר חבר שופטים. התהליך בסמיוּת בשני השלבים: הסיפורים המועמדים נשפטים בעילום שם המחבר הן מועדת השיפוט והן מהציבור הרחב.
שערוריית 1989

בשנת 1989 הוכרז כי הפרס לרומן הטוב ביותר יוענק לאלכסנדר סטיוארט על הרומן The War Zone. אך אחת השופטות בוועדת הפרס, ג'יין גארדם, סברה שהספר "דוחה", ופנתה ישירות לחברת ויטברד בטענה שהענקת הפרס לרומן של סטיוארט תהפוך אותה ל"בדיחה". לאחר עשרה ימים, והדלפת הסיפור לעיתונות, שני השופטים האחרים, דייוויד קוּק ו־ואל הֶנֶסי, השתכנעו לשנות את החלטתם, וכך הוענק הפרס בסופו של דבר ללינדזי קלארק עבור הרומן The Chymical Wedding. השערורייה הייתה כה בלתי נעימה עבור קוק והנסי, ששניהם נשבעו לעולם לא לשפוט עוד בוועדת פרס.
ראו גם

ספרות אנגלית
הערות שוליים

↑  "Costa book awards scrapped suddenly after 50 years". TheGuardian.com. 10 ביוני 2022. {{cite web}}:  (עזרה)
↑  On eve of Costa awards, experts warn that top books prizes are harming fiction, the Guardian, ‏2017-01-02 (באנגלית)
↑  "Archived copy" (PDF). אורכב מ-המקור (PDF) ב-25 בנובמבר 2016. נבדק ב-24 בנובמבר 2016. {{cite web}}:  (עזרה);  (עזרה)
↑  Costa short story prize to be decided by public vote, the Guardian, ‏2012-11-28 (באנגלית)
↑  Costa's new short story award to be judged anonymously, the Guardian, ‏2012-07-17 (באנגלית)
↑  "The Wrath of Roth". Sun Sentinel. 11 בינואר 2000. אורכב מ-המקור ב-1 ביולי 2021. {{cite web}}:  (עזרה)
↑  "The War Zone Diary", page 222 of the War Zone, Stuart, Alexander, ISBN 0385249535, Doubleday, 1989
↑  David Streitfeld (1989-12-10). "BOOK REPORT". The Washington Post. Washington, D.C. ISSN 0190-8286. OCLC 1330888409.
↑  "Costa Short Story Award" (אורכב 15.02.2014 בארכיון Wayback Machine).
↑  "Costa Book Awards 2017" (PDF). Costa Book Awards. בינואר 2018. אורכב מ-המקור (PDF) ב-2018-01-03. נבדק ב-2018-01-03. {{cite web}}:  (עזרה)
↑  "Costa Book Awards 2018: the category award winners are..." BBC. בינואר 2019. נבדק ב-2019-01-08. {{cite web}}:  (עזרה)
↑  Chandler, Mark (28 בינואר 2020). "Costa Book of the Year won by Fairweather's The Volunteer". The Bookseller. נבדק ב-28 בינואר 2020. {{cite news}}:  (עזרה)
↑  Doyle, Martin (6 בינואר 2020). "Costa Book Awards 2019 winners revealed". The Irish Times (באנגלית). נבדק ב-28 בינואר 2020. {{cite news}}:  (עזרה)
↑  "Costa Book of the Year: 'Utterly original' Mermaid of Black Conch wins". BBC. בינואר 2021. נבדק ב-2021-02-03. {{cite web}}:  (עזרה)
↑  "Costa Book Awards 2021 category winners announced". Costa. נבדק ב-2022-01-05.
פתן חום דוגיטי

| פתן חום דוגיטי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן חום
מין:: פתן חום דוגיטי
שם מדעי
 Pseudonaja affinis ‏גינטר
תחום תפוצה


פתן חום דוגיטי (שם מדעי: Pseudonaja affinis) הוא מין של נחש ארסי מהסוג פתן חום שבמשפחת הפתניים, המצוי בטבע רק בדרום אוסטרליה המערבית.
מאפיינים

פתן זה מגיע לאורך ממוצע של 1.5 מטר אך יכול להגיע לאורך 2 מטר והוא מסוגל לפתל את חלקו הקדמי קדימה, בדומה לקוברה. הוא בעל קשקשים חומים, אפורים או בצבע ירוק-זית. המראה מבריק מעט ביחס לקרוביו לסוג.
הנחש חי בדרום-מזרח אוסטרליה בקרבת דיונות חוף, בקצוות יערות, בין שיחים ובאדמות חקלאיות. הוא מצוי בקרבה רבה למגורי האדם ונמצא לעיתים במגרשי גולף, שדות ואזורי תעשייה. הוא נמשך אליהם עקב הימצאות של עכברים מצוים באזורים אלה. נחשים מסוימים גם מתגוררים מתחת לבנות בניין למחסה, זאת לאחר שמקום מגורם הטבעי מצטמצם.
הנחש פעיל במשך הבקרים ולעיתים גם בצהריים. הנחש ביישני ויימנע מעימותים, אלא אם יידחק לצד, אך עדיין יכול להרוג בקלות. ההכשה מזריקה ארס רב יחסית הנחשב לאחד מהקטלניים שבבני הסוג. ואולם אם ניתן נוגדן לקורבן בזמן הוא יכול להינצל. המוות האחרון שיוחס למין זה קרה לאשה ב-2015 שהוכשה בעקבה בעיר פרימנטל ולא קיבלה עזרה בזמן.
מאפיינים > תת-מינים

לנחש זה ישנם 3 תת-מינים:
Pseudonaja affinis affinis
Pseudonaja affinis exilis
Pseudonaja affinis tanneri
הערות שוליים

↑  פתן חום דוגיטי באתר הרשימה האדומה של IUCN
פייר דלנואה

| --- | --- |

חג המולד, 1982
 לידה:  16 בדצמבר 1918 הרובע העשירי של פריז, צרפת 
 פטירה:  27 בדצמבר 2006 (בגיל 88) פואסי, צרפת 
 שם לידה:  Pierre Charles Marcel Napoléon Leroyer 
 שם במה:  Pierre Delanoë 
 מקום קבורה:  Cimetière de Fourqueux 
 מוקד פעילות:  צרפת 
 תקופת הפעילות:  1946–2006 (כ־60 שנה)
 מקום לימודים:  Lycée Rocroy-Saint-Léon 
 סוגה:  פזמונאי
 שפה מועדפת:  צרפתית 
 מספר צאצאים:  3 
 פרסים והוקרה:  מפקד מסדר האמנויות והספרות 
 www.pierre-delanoe.fr
 פרופיל ב-IMDb
 
פייר דלנואה (בשם מלא בצרפתית: Pierre Charles Marcel Napoléon Leroyer, נולד כ-Pierre Leroyer;‏ 16 בדצמבר 1918 – 27 בדצמבר 2006) היה פזמונאי צרפתי שכתב מילים לשירים עבור זמרים כשארל אזנבור, ז'ילבר בקו, ז'ו דסאן, ג'וני האלידיי, ומישל סרדו. חיבר חמשת אלפים שירים.
קורות חייו

לאחר שלמד משפטים, עבד במנהל המיסים על מנת להיות גובה מכס ולאחר מכן מפקח מכס. לאחר מלחמת העולם השנייה פגש את ז'ילבר בקו והחל את הקריירה שלו ככותב שירים. בנוסף לבקו (שעבורו כתב, בין היתר, את: Mes Mains, Le Jour ou la Pluie Viendra, Nathalie, Je T'Appartiens, Et Maintenant) הוא כתב עבור אדית פיאף (La Goulante du Pouvre Jean,...), טינו רוסי, יוג אופרה, מישל פוגאן (Je n'aurai pas le Temps, Un Beau Roman...), ניקולטה, ננה מושקורי, מישל פולנארף, ז'ראר לנורמן (La ballade de Gens Heureux,...), ג'ו דסאן (L'Ete Indien, Champs-Elysees, Et si tu n'Existais pas...), ניקול ריו (Et Bonjour a toi l'Artiste) ומישל סרדו (Les Vieux Maries, Le France,...)...
רבים משיריו תורגמו לאנגלית והפכו לשירים קלאסיים אף בשפה זו. בין אלו ניתן למנות את Je t'Appartiens שהפך ל-Let It Be Me בפיהם של האחים אברלי, בוב דילן, נינה סימון, טום ג'ונס וילי נלסון ורבים אחרים. שיר נוסף שתורגם לאנגלית הוא Et Maintenant שהפך ל-What Now My Love, בביצועם של פרנק סינטרה, ברברה סטרייסנד ואלביס פרסלי.
בעברית התפרסם שירו Une Belle Histoire, סיפור של אהבה, אותו תרגם אהוד מנור וביצע דני ליטני.
פייר דלנואה היה אחד ממייסדי אירופה 1.
צוללן קרטזי

צוללן קרטזי בו פיפטה עם פלסטלינה משמשת כצוללן.
צוללן קרטזי, הוא משחק מדעי המאפשר להדגים שני חוקים פיזיקליים: חוק ארכימדס וחוק בויל-מריוט.
יצירת צוללן קרטזי היא הפעלה נפוצה במסגרת פסטיבלי מדע. הצוללן מורכב מגוף הנמצא בתוך נוזל (לרוב מים) במצב של ציפה נייטרלית. הגוף בעל צפיפות גבוהה במעט מזו של הנוזל, ובתוכו בועת גז. כאשר מופעל לחץ חיצוני על המכל, הלחץ בתוכו עולה. הלחץ הגובר של הנוזל דוחס את הגז שבתוך הצוללן ולכן צפיפותו של הגז עולה. במצב זה, כוח הציפה קטן וירידת כוח הציפה גורמת לצוללן לשקוע.
מכיוון שלחץ הנוזל פוחת או גובר בהתאמה עם הקטנת או הגדלת העומק בו שרוי הצוללן הקרטזי, נפח הנוזל שהצוללן מתיק ממקומו יגדל או יקטן בהתאמה (ועמו גם כוח הציפה), ולכן מפלס הציפה הנייטרלית שלו מהווה נקודת שיווי משקל בלתי יציב, כלומר כל סטייה קטנה של הצוללן מהמפלס הנייטרלי תוציא אותו משיווי משקל.
משמו של הצוללן ניתן לשער כי הוא קשור לרנה דקארט אולם ככל הנראה המצאתו קדומה יותר.
תיאור פיזיקלי

חוק הגזים האידיאליים קושר בין גדלים פיזיקליים שונים בגז:
חוק בויל-מריוט הוא מקרה פרטי של חוק הגזים האידיאליים ומתייחס למצב בו כמות חלקיקי הגז והטמפרטורה נותרים קבועים, כלומר:
כאשר:
P - לחץ הגז
V - הנפח שהגז תופס
n - כמות חלקיקי הגז במולים
R - קבוע הגזים האוניברסלי  (8.314472 J·K-1·mol-1)
T - טמפרטורת הגז
K - קבוע של כמות החלקיקים והטמפרטורה.
מקשר זה ניתן לראות שבתהליך איזותרמי וללא שינוי בכמות החומר עליה בלחץ תגרום לירידה בנפח.
את הצפיפות אפשר לחשב באמצעות הנוסחה:
כאשר:
\!\,\rho  - צפיפות
\!\,m - מסה
\!\,V - נפח
מכשיר נוסף שעובד באופן דומה הוא מד חום גלילאו בו משתנה הטמפרטורה וגורמת לשינוי בצפיפות המים.
פטרה נמצובה

| --- | --- |

 לידה:  24 ביוני 1979 (בת 45) קרבינה, צ'כיה 
 מדינה:  צ'כיה 
 מקום לימודים:  בית הספר לעסקים של לונדון 
 http://www.petranemcova.org
 פרופיל ב-IMDb
 
פטרה נמצובה בקאן, 2008
פטרה נמצובה (באנגלית: Petra Němcová; הגייה בצ'כית: pɛtra ˈɲɛmtsova; נולדה ב-24 ביוני 1979) היא דוגמנית, מנחת טלוויזיה, ונדבנית צ'כית. היא מייסדת הארגון Happy Hearts Fund ועומדת בראשו.
ביוגרפיה

פטרה נמצובה נולדה בקרווינה, צ'כוסלובקיה, כיום צ'כיה, אביה היה בנאי ואמה מורה. יש לה אחות ששמה אולגה.
היא הופיעה בשער של גיליון בגדי הים של ספורטס אילוסטרייטד לשנת 2003 והופיעה בגיליונות 2001, 2003, 2004, 2005 ו-2006. היא הייתה אובייקט לעבודת ציור הגוף  של Joanne Gair.
היא דגמנה עבור ויקטוריה'ס סיקרט והציגה בפרסומות של חברות שונות כגון קארטיה ומקס פקטור. ב-3 ביוני 2004 היא הייתה אחת מהשופטות בשידור הטלוויזיה במהלך תחרות מיס תבל ה-53 בקיטו, אקוודור.
היא דוברת צ'כית, סלובקית, פולנית, אנגלית, צרפתית ואיטלקית.
הצונאמי של 2004

במהלך רעידת האדמה באוקיינוס ההודי ב-26 בדצמבר 2004, הייתה נמצובה בנופש בקאו לאק, תאילנד  ביחד עם צלמה הראשי וארוסה סיימון אטלי, כשהצונאמי פגע במקום בו הם שהו.  אטלי טבע ונמצובה סבלה מאגן שבור ופגיעות פנימיות קשות, אבל היא הצליחה לטפס על עץ תמר, שם הייתה במשך שמונה שעות, עד שאזרחים תאילנדים הצילו אותה והיא הוטסה לבית חולים סמוך.
נמצובה אושפזה שלושה שבועות בבית חולים תאילנדי, ואז טסה לביתה לרפובליקה הצ'כית, שם היא אושפזה שלושה שבועות נוספים בבית חולים. הראיון הראשון עם נמצובה על החוויה בה הייתה קרובה למוות הייתה עם דיאן סויר בתוכנית Primetime Live של רשת ABC, ב-9 במרץ 2005. היא גם דיברה על חוויותיה בתוכנית "Larry King Live" ברשת CNN.
קרן Happy Hearts Fund

ב-2005 הקימה נמצובה את Happy Hearts Fund ‏ (HHF), ארגון צדקה, אותו יצרה בעקבות החלמתה מהצונאמי של 2004. כשנמצובה שבה לתאילנד חודשים אחדים אחרי הצונאמי, היא נוכחה לדעת שישנן משפחות שנותרו בלא בתים, ילדים שנהיו יתומים מהורים וקהילות שלמות שנעלמו. היא הושפעה במיוחד מהילדים וחיפשה דרך לסייע להם לבנות את חייהם ולתת להם תקווה והזדמנות. היא לא הייתה מרוצה מאופן הטיפול של ארגונים שלא היו מסוגלים להחליט לאילו ילדים או אפילו לאיזו ארץ יש לעזור במיוחד, נמצובה החליטה ליצור קרן משל עצמה ולבנות אותה כך שכל העלויות הניהוליות  יירשמו, וכך להבטיח ש-100% מהתרומות ילכו ישירות לתוכניות עבור ילדים.
ב-15 בדצמבר 2009 נמצובה ומנכ"ל הקרן פיליפ קפוטו השיק את מבצע "להחזיר את האושר" באו"ם לרגל יום השנה החמישי של הצונאמי. באותו היום נמצובה וקפוטו גם לקחו חלק בטקס   closing bell ceremonies בנאסד"ק, שם מבצע "להחזיר את האושר" זכה גם הוא לפרסום נרחב.